Imtella' Diċembru 20, 2021 Il-grupp klassiku Il Divo ħabbar il-mewt ta' Carlos Marin fl-għomor ta' 53 sena. Fi stqarrija fuq il-midja soċjali, il-grupp qal li qatt mhu se jkun hawn aktar vuċi oħra bħal dik ta' Carlos. Il-grupp qal li kienu qegħdin jitolbu għall-fejqan ta' Marin wara li fil-bidu tax-xahar iddaħħal l-isptar u konsegwenza ta' dan kellhom jipposponu għadd ta' kunċerti tal-Milied fir-Renju Unit. Il-kwartet kienu ngħaqdu flimkien minn Simon Cowell fl-2003 u flimkien irnexxielhom jitilgħu fil-quċċata tal-klassfika għal tliet darbiet. Marin twieled il-Ġermanja iżda ta' 12-il sena mar jgħid fi Spanja. Huwa kien il-baritonu tal-grupp u ta prestazzjonijiet flimkien mat-tenuri Urs Buhler u David Miller u kantant Sebastien Izambard. S'issa għadha ma ġietx stabbiltà l-kawża tal-mewt tiegħu wara li spiċċa f'koma fi sptar f'Manchester. Il-kompożizzjoni internazzjonali ta' Il Divo għenithom jiksbu suċċess notevoli madwar id-dinja. Fil-fatt huma biegħu madwar 30 miljun record u kisbu aktar minn 160 unur fi 33 pajjiż madwar id-dinja.